钦定古今图书集成/历象汇编/岁功典/第008卷 > 《和东坡四时词》刘诜
## 钦定古今图书集成/历象汇编/岁功典/第008卷 > 《和东坡四时词》刘诜

“燕子轻寒生院落，佳人自卷猩红幕。楼头风细堕杨
花，帘下日长添绣萼。缬纹酒晕透琼肌，双陆初赢笑
问谁。闲绾同心当户立，不知花影满春衣，
幕波微皱回廊永，酒阑手枕珊瑚冷。槐影横阶午簟
凉，榴花满地风帘静。梅酸未试意先颦，倦拂琶琵拨
未匀。纨扇半闲冰碗冻。翠禽两两下窥人，
缾浸双头莲颗绿，画”阑闲却青奴竹。微凉半下水晶
帘，坐看疏萤度高屋。夜静楼风时动扃，隔墙一叶落
虚庭。血色鸳罗裁未就，月明处处“起砧声。”

烛暗睡轻闻画角，玉盆脂水红冰薄。深屋无风绣幄
垂，小缾一片梅花落。辘轳隔屋转伊哑，云母香猊晕
宿霞。报道卷帘寒雾重，午妆才试翠钿花。

颊，野蕨登盘甘胜肉。南漪新渌晴满湖，春来行乐何
处无。一樽我欲就花饮，花下啼禽能劝沽。

草泥聒聒吠蝼蝈，枣花落尽桐阴密。舍南舍北掉缲
车，山后山前闻打麦。新篁解箨来薰风，脱巾露坐双
鬓蓬。清泉白石足佳处，人世炎炎如甑中。

西风萧萧群木槁，天外秋云净如埽。豆叶半枯鸿雁
来，秔稻俱登鸡鹜饱。白云夜下天雨霜，破篱衰草啼
寒螀。芋魁如盎茭白老，床头酒熟浮蛆香。

千林怒号北风恶，阶下纷纷堆败箨。野田日出散牛
羊，茅屋天寒喧鸟雀。湿云簁下豆鞂灰，谷口梅花开
未开。明朝积玉深一丈，高卧闲门谁复来。